Mykolas Juozapas Sapiega

Mykolas Juozapas Sapiega (, ) (1670 m. – 1738 m. kovo 6 d. Šampanės Šalone, Prancūzijoje) – 1687–1692 m. Lietuvos didysis taurininkas, 1692–1698 m. Lietuvos Didysis sargybinis, 1698–1730 m. Lietuvos lauko raštininkas, 1727 m. Melniko seniūnas ir 1728–1738 m. Palenkės vaivada.

 Biografija 

XVII a. pabaigoje studijavo Varšuvos Jėzuitų kolegijoje. 1687–1688 m. buvo išvykęs mokytis į Prancūziją ir Italiją. 1690 m. buvo seimo narys. 1696 m. dalyvavo mūšyje prieš Grigalių Antaną Oginskį, kuris buvo vienas iš Valkininkų konfederacijos, nukreiptos prieš Sapiegų įsigalėjimą Abiejų Tautų Respublikoje, organizatorių.

Šiaurės karo metu buvo Švedijos karaliaus Karolio XII pusėje. 1705 m. rėmė Stanislovo Leščinskio kandidatūrą tapti karaliumi. 1705 m. išrūpino Kalvarijos gyvenvietei miesto teises ir herbą. 1720 m. ir 1726 m. seimo narys. 1725 m. tapo Melniko seniūnu. 1727 m. gavo Baltojo erelio ordiną.

Dėl prastos sveikatos ir sūnaus Frederiko savižudybės 1735 m. išvyko iš Abiejų Tautų Respublikos. 1738 m. kovo 6 d. mirė Jėzuitų vienuolyne Šampanės Šalono mieste, Prancūzijoje. Palaidotas Semiatičėje.

 Šeima 

Tėvai: Benediktas Povilas Sapiega ir Izabela Tarla. 

1700 metais vedė Mariją Teresę Vieloplską (m. po 1717 m.), Karūnos didžiojo kanclerio Jono Vielopolskio (m. 1688 m.) dukterį, nuo santuokos su kuria turėjo du sūnus: 

 Benediktas Augustas (m. 1730), Melnicos seniūnas (1730)
 Juzefas Frederikas (1717−1732), Melnicos, Punsko ir Stakliškių (1730) seniūnas, Karūnos armijos rotmistras.

 Galerija 
 Galerija

|-

Mykolas Juozapas
Kategorija:Palenkės vaivados
Kategorija:Lietuvos lauko raštininkai
Kategorija:Lietuvos didieji sargybiniai
Kategorija:Lietuvos taurininkai
Kategorija:Melniko seniūnai
Kategorija:Babruisko seniūnai
Kategorija:ATR pasaulietiniai senatoriai
Kategorija:ATR generolai leitenantai
Kategorija:ATR Seimo atstovai